Solomon Cueihnah.
3.
Hlang dueng kah hinglu tah Pathen kut ah om tih, nganboh loh amih te ben mahpawh. 
Aka ang rhoek kah mikhuh ah tah amih te aka duek kamboei la om tih, a vuenvanah khaw pocinah aka om ham bangla a poek 
Mamih lamloh a nong uh a pocinah la om dae, ngaimong la om uh bal pueng. 
Hlang mikhmuh ah khoboe yook bangla om dae, amih kah ngaiuepnah tah aka nguel hno neh cungkuem. 
Toelnah he yool pueng tih a then he kum ngai. Pathen loh amih a noemcai tih amah neh tingtawk tila a hm uh. 
Hmaihueng khuikah sui bangla amih te a noemcai tih, amih te hmueihhlutnah bangla a doe. 
Amih a hipnah tue vaengah tah vang sui dae, Divawt hmaidi bang lamni a tloo eh. 
Namtom te a uk uh vetih pilnam khaw a taem uh ni Boeipa loh amih te kumhal duela a manghai thil ni. 
Amah dongah aka pangtung rhoek loh oltak a yakming vetih, uepom hlang te a lungnah dongah kho a sak ni. A hlang cim soah tah sitlohnah neh lungvatnah om tih, a hlang tuek te tah a dawn hueltue. 
Lailak rhoek loh ammih kah kopoek thae bangla a yook, Amih loh duengnah a hnoelrhoeng tih, Boeipa te a tloelh pai ta. 
Cueinah neh thuituennah aka hnawt tah khomap, A ngaiuepnah te a hong la poeh tih, a thakthaenah khaw a phu om pawh. 
A yuu rhoek khaw ang uh tih, a ca rhoek khaw muen uh. 
Amih koca ngawn tah kumhal duela thae a phoei thil coeng. 
Hlueikhu khaw a kut a halangnah khueh pawt tih, Boeipa taengah halangnah a khueh pawt atah, a yoethen. 
A then bibi he tah a thaih rhah tih, Yakmingnah kah a yung he khaw bawt tlaih pawh. 
Tedae samphaih ca rhoek tah lungcuei la om pawt vetih, lailuk calai lamkah aka lo khaw paltham ni. 
A hinglung vang mai cakhaw hinyahnah dang pawt vetih, A patong vaengah hlang loh a hnael ni. 
A camoe ah duek cakhaw ngaiuepnah tal vetih, laitloeknah hnin ah khaw mongnah om mahpawh. 
He tah aka dueng pawt rhoek ham, aka tlo koek a hmailong a bawtnah pawn ni. 
