TINGTOENG.
114.
Egypt lamloh Israel, kholong ol cal pilnam lamloh Jakob imkhui ha pai vaengah; 
A hmuencim la Judah, a khohung la Israel a om pah. 
Tuitunli loh a hmuh vaengah rhaelrham tih, Jordan khaw a hnuk la mael. 
Tlang rhoek khaw som rhoek kah tutal rhoek neh, boiva ca bangla na cungpet uh. 
Tuitunli nang te bahamnim na rhaelrham, Jordan long khaw a hnuk la na mael? 
Tlang rhoek khaw som rhoek kah tutal rhoek neh, boiva ca bangla na cungpet uh. 
Diklai nang Boeipa mikhmuh neh, Jakob Pathen mikhmuh ah thuen lah. 
Anih loh lungpang te tuibap tui la, hmailung khaw tuisih tui la a coeng sak. 
